Eelnõu

MULGI VALLAVOLIKOGU

OTSUS

........................... . veebruar 2019 nr

Omaosaluse garanteerimine

(Mõisaküla Hoolekandekeskuse projekt)

Mulgi vald osaleb kohaliku omavalitsuse hoolekandeasutuste hoonete energiatõhusaks muutmiseks ja hoolekandeasutuste energiatõhusate hoonete rajamiseks antava toetuse taotlemisel. Projekti käigus teostatakse Mõisaküla hoolekandekeskuse välisfassaadi ja hoonesisesed ümberehitustööd, ehitatakse välja maaküttesüsteem ja ventilatsioon ning uuendatakse elektri- ja valgustussüsteem. Projekti tulemusena paraneb hoone energiatõhusus, vähenevad hoone ülalpidamise ja hoonesse tarnitud energia energiakasutuse kulud ning hoones on tagatud kvaliteetne sisekliima.

Toetuse andmist reguleerib Rahandusministeeriumi 10.10.2018 määruse nr 40 „Kohaliku omavalitsuse hoolekandeasutuste hoonete energiatõhusaks muutmiseks ja hoolekandeasutuste energiatõhusate hoonete rajamiseks antava toetuse kasutamise tingimused ja kord“. Toetuse määr sõltub kohaliku omavalitsuse üksuse põhitegevuse tuludest ja kohaliku omavalitsuse elanike arvust ning on vastavalt 40–70% projekti abikõlblikest kuludest. Toetuse maksimaalne summa ja projekti minimaalne omafinantseeringu määr sätestatakse toetuse taotluse rahuldamise otsuses. Tulenevalt toetuse taotlemisest tuleb valla omafinantseeringu kinnitamiseks esitada vastavat õigust omava organi poolt kinnituskiri projekti omafinantseeringu, mitteabikõlbulike kulude ja projekti võimalikust kallinemisest tingitud lisakulude tasumise suutlikkuse kohta.

Eeltoodu ja kohaliku omavalitsuse korralduse seaduse § 6 lõike 2 ja Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 11 lõike 3 punkti 1 alusel

Mulgi Vallavolikogu o t s u s t a b:

1. Garanteerida valla eelarvevahenditest kohaliku omavalitsuse hoolekandeasutuste hoonete energiatõhusaks muutmiseks ja hoolekandeasutuste energiatõhusate hoonete rajamiseks antava toetuse taotlemisel projekti omaosaluse, mitteabikõlblike ja projekti kallinemisega seotud kulude tasumise.

2. Otsus jõustub teatavakstegemisest.

3. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Arvo Maling

Volikogu esimees

Ärakirjad**:**

1. Abivallavanem/linnapea/valdkonnajuht Ervin Tamberg

2. Majandusnõunik Mirjam Järve (Mõisaküla)